cyanic-selkie/wikianc huggingface dataset:
Richard De Clare, 6. jarl av Gloucester
Militær karriere
I mellomtiden hadde de skotske baronene, rasende over at festningen i Edinburgh hadde havnet på engelske hender. De foreslo å beleire den, men avsto da de fant ut at de også ville beleire sin konge og dronning. Den skotske kongen reiste tilsynelatende sørover sammen med jarlen ettersom den 24. september var de sammen med kong Henrik III ved Newminster i Northumberland. I juli 1258 ble Richard syk, tilsynelatende forgiftet sammen med sin yngre bror William. Det ble mistenkt at det var Richards godsforvalter Walter de Scotenay som sto bak. Richard ble frisk igjen, men hans bror døde.
Død og arv
Richard de Clare døde den 14. juli 1262 ved John de Griols gods i Waltham, rundt 11 km fra Canterbury. Han var da 39 år gammel. Også denne gangen gikk det rykter om at han var blitt forgiftet ved bordet til Peter II av Savoie (den samme som bygde Savoy Palace i London). Den følgende mandag ble han fraktet til Canterbury hvor rekviemmesse sunget, og deretter begravet under koret i kirken i Tonbridge. Senere ble levningene flyttet til Tewkesbury Abbey og gravlagt der 28. juli 1262. Richard etterlot seg omfattende eiendommer som var spredt var tallrike grevskap. Detaljer om disse besittelsene ble rapportert i en rekke av undersøkelser gjort post mortem.
Gelato (firma)
Gelato er en bedrift som driver produksjon og distribusjon av personlig tilpassede produkter som lages på Trykk på forespørsel-måten. Kundene er entreprenører, små- og mellomstore bedrifter og globale selskaper. Løsningen gjør det mulig for netthandelsaktører å lage og selge sine produkter globalt uten selv å måtte investere i lagerbeholdning eller forholde seg til logistikk og internasjonal distribusjon. Gelatos produksjon foregår lokalt og på tvers av mer enn 100 produkspartnere i 33 land. Gelato ble erklært "enhjørningsbedrift" i august 2021 som følge av en kapitalinnhenting på US $240 millioner som sikret selskapet en verdivurdering på US $1 milliard. Kapitalinnhentingen ble ledet av amerikanske Insight Partners, etterfulgt av Softbank’s Vision Fund II, Goldman Sachs Asset Management, og eksisterende investorer.
Historie
Gelato ble startet av Henrik Müller-Hansen i 2007 sammen med Pål T. Næss og Mike Arbuzov.
Richard De Clare, 6. jarl av Gloucester
Familie
Hans enke Maud, som holdt godset Clare og godset og festningen Usk og annet land lands som en del av hennes enkelodd, reiste en storstilt grav for sin avdøde ektemann ved Tewkesbury. Hun arrangerte ekteskap for sin barn. Hun døde før 10. mars 1288/9.
Gelato (firma)
Historie
Gelatos plattform er bygget på API, og ble åpnet for integrasjon i 2019 for netthandelsaktører som ikke selv ønsker å håndtere produksjon og distribusjon av produkter.
I 2021 fikk Gelato internasjonal medieomtale for å sette opp en nettbutikk som hadde som formål å samle inn penger til Broadway Cares/Equity Fights Aids. Nettbutikken solgte tidligere upubliserte Broadway plakater som var laget av poster designer Frank “Fraver” Verlizzo 2021, og inkluderte blant annet alternative versjoner av de ikoniske plakatene for Disney’s musikal The Lion King.
Ragnhild Mathisen
Ragnhild Mathisen (født 16. april 1971) er en norsk statsviter og tidligere politiker for Arbeiderpartiet. Fra 2012 er hun ansatt i konsernstaben i Telenor, og fra 2018 leder for Samfunnskontakt (Corporate Affairs) i Telenor Norge. Mathisen ble i oktober 2005 ansatt som politisk rådgiver for forsvarsminister Anne-Grete Strøm-Erichsen, og ble 2009 utnevnt til statssekretær i Helse- og omsorgsdepartementet. Før dette var hun fra 1999 politisk rådgiver i Arbeiderpartiets stortingsgruppe, for partifraksjonens medlemmer i Stortingets justis-, forsvars- og utenrikskomite. Ragnhild Mathisen var Ambassador Stuart Fellow i Washington, DC i 2002.
Ragnhild Mathisen var i årene 1995–2001 medlem av Ringsaker kommunestyre og 1999–2001 representant i Hedmark fylkesting, i hovedutvalget for utdanning. I årene 2005–2007 var Mathisen medlem av sentralstyret i Europabevegelsen.
Hun er gift med Odd Erik Stende, som fra 2009 til 2015 var assisterende partisekretær i Arbeiderpartiet. Paret er bosatt i Oslo.
Brigitte Merlano
Brigitte María Merlano Pájaro (født 29. april 1982) er en colombiansk friidrettsutøver som konkurrerer i hekkeløp. Hun representerte landet sitt under Sommer-OL 2012 i London, der hun ble utslått i de innledende rundene på 100 meter hekk.
Moro Province
Historie og politisk struktur
Provinsen ble opprettet 1. juni 1903 og omfattet alle områder sør for 8. nordlige breddegrad, og de nordenfor liggende deler av Lanao og det meste av Zamboangahalvøya. Provinsen ble ledet av en sivilregjering med egen sivilforvaltning. Distriktguvernøren og hans underordnede ble innsatt av medlemmer av den amerikanske militærforvaltning. Provinsens guvernør ledet ministeriet for Mindanao-Jolo. Det var ulike årsaker til at man valgte denne strukturen, som var en kombinasjon av sivil og militær forvaltning. Én årsak var den gjennomgående fiendtlige innstilling blant folkegruppen moroene, en annen årsak var de erfaringer den amerikanske hæren hadde høstet under de nordamerikanske indianerkrigene. En tredje årsak var at moro-folket ikke ville ha respektert et fremmedstyre som var rent militært.
Ved siden av det utøvende apparat under guvernøren hadde provinsen også et lovgivende organ, det såkalte Moro-rådet (Moro Council). Dette rådet var innsatt av guvernøren selv, og omfattet også statsadvokat, notarius, skattmester, skolesjef og tekniker. Guvernøren innsatte også alle andre medlemmer av rådet, og de innehadde vervet permanent. Dette var en struktur som gav et mer stabilt grunnlag for lovgivningen enn guvernørens person, ettersom hans beslutninger lett kunne omgjøres av hans etterfølger.
Provinsen var inndelt i fem distrikter: Cotabato, Davao, Lanao, Sulu og Zamboanga. Disse distriktene var igjen inndelt i tribal wards, det vil si kretser hvis inndeling fulgte de ulike etniske gruppenes geografiske skillelinjer. Hver tribal ward ble ledet av en datu, og underordnede datuer ble beskikket som medlemmer, dommere og sheriffer. Disse tribal wards gjaldt kun for provinsens muslimske grupper; den kristne befolkningen ble etterhvert gruppert i municipalities.
Mens den nye ordningen ble organisert, bestod Moro-administrasjonen midlertidig de siste måneder med en rent sivil administrasjon.
Markør
Markør (engelsk: cursor) er en indikator i brukergrensesnittet i de fleste datasystemet for å vise den aktuelle posisjonen på dataskjermen som forventer interaksjon, det være seg en musemarkør (peker) eller en markør i en tekstbehandler. I sistnevnte er markøren et blinkende tegn, gjerne en strek som står på tekstlinjen og venter på ytterligere tekst som tastes inn via tastaturet. En markør for en datamus kalles gjerne en peker, i og med at den ligner en pil. Det engelske begrepet er cursor som er avledet fra latin, og har den opprinnelige betydningen «løper».
Cho Myung-chul
Cho Myung-chul (født 2. april 1959 i Pyongyang i Nord-Korea) er en sørkoreansk økonom og konservativ politiker.
Han ble født inn i en privilegert og partitro familie i Nord-Korea, der faren var konstruksjons- og transportminister, mens moren var professor ved Folkets økonomiske høyskole. Cho Myung-chul tok doktorgrad i økonomi ved Kim Il-sung-universitetet i Pyongyang, der han senere ble professor. I 1994 var han gjesteprofessor ved Nankaiuniversitetet i Kina, og benyttet anledningen til å flykte til Sør-Korea.
I Sør-Korea jobbet han for ulike forskningsinstitutter, og kom fra Koreas institutt for internasjonal økonomisk politikk, der han ledet Senter for økonomisk utviklingssamarbeid, da han i juni 2011 ble satt til å lede den statseide tankesmien Utdannelsessenteret for gjenforening. Dette er den høyeste posisjonen en nordkoreansk avhopper noengang har oppnådd i den sørkoreanske staten. Utnevnelsen medførte drapstrusler fra det nordkoreanske regimet, formidlet gjennom propaganda. I april 2012 ble Cho innvalgt på utjevningsmandat i Sør-Koreas nasjonalforsamling, som første nordkoreanske flyktning, og representerer det konservative Saenuri-partiet.
Laila Sognnæs Østhagen
Laila Sognnæs Østhagen (født 21. april 1966) er en norsk forfatter, oppvokst i Asker, senere bosatt i Oslo.
Aéroports de Paris
Aéroports de Paris (ADP) er et fransk selskap som bygger og driver lufthavner, fremfor alt de to Paris-lufthavnene Orly lufthavn og Charles de Gaulle internasjonale lufthavn.
Selskapet har drøyt 450 foretakskunder og er Europas nest største i bransjen med hensyn til årlig omsetning, og det aller største innenfor segmentet post- og godstransport. Omsetningen i 2006 var i cirka to milliarder euro og antallet passasjerer som passerte lufthavnene var drøyt åtti millioner.
Millennium Tower (London)
London Millennium Tower var en av flere ideer til  å bebygge plassen til den tidligere Baltic Exchange bygning  på St Mary Axe 30, City of London, som hadde blitt ødelagt av en hjemmelaget IRA-bombe -Skadene var så omfattende  at  den ikke kunne bygges opp igjen
Tårnet var tegnet av arktektene Foster & Partners for eierne av Trafalgar House. Planen var at tårnet skulle bli det høyeste i Europa, og den sjette høyeste i verden på den tiden, etter de to Petronas Towers i Malaysia, Sears Tower (nå kalt Willis Tower) i Chicago, og de to tvillingtårnene i World Trade Center i New York. Høyden var planlagt til 386 meter med 92 etasjer, noe som betyr at det ville ha bltt det 21. høyste i verden i dag, og ville bli forbigått i Europa av Federation Tower. En utsiktsplattform for publikum var planlagt 300 meter over bakkenivå.
English Heritage hadde vært en av de største støttespillere for prosjektet før de trakk tilbake sin støtte, på grunn av innvendinger fra Heathrow Airport mot at en slik høy bygning ville forstyrre flytrafikken Prosjektet ble til slutt avlyst og siden solgt til forsikringsselskapet Swiss Re, som opprettet sitt hovedkvarter, også utviklet av Foster & Partnerskap
Wang Xufeng
Wang Xufeng (kinesisk: 王旭烽, født i februar 1955 i Pinghu i provinsen Zhejiang i Folkerepublikken Kina) er en kinesisk forfatter og ekspert på te. Hun har mottatt en av Kinas gjeveste litteraturpriser, Mao Dun-prisen.
Wang studerte historie ved Hangzhouuniversitetet (nå Zhejianguniversitetet) fra 1978 til 1982. Etterpå underviste hun ved en middelskole i Hangzhou og arbeidet ved en radiofabrikk i samme by. Hun ble senere tilknyttet Zhejiang temuseum, som forsker.
Wang har også forfattet mange studier om te og tekultur, som for eksempel 《茶文化通论》 (Essayer om tekultur)
Anne Østgaard
Anne Østgaard (født 8. mars 1953) er en norsk barnebokforfatter, bosatt i Oslo.
Østgaard har arbeidet mange år som informasjonsmedarbeider i forlagsbransjen.
USA-mesterskapet på 100 miles fjelløp 2016
USA-mesterskapet på 100 miles fjelløp 2016 (USATF 100 Mile Trail Championships) ble arrangert 6. til 7. januar 2016, som en del av ultrafjelløpet Rocky Raccoon 100 i Huntsville i Texas i USA.
Resultater, herrer
41 deltakere fullførte løpet.
Resultater, kvinner
18 deltakere fullførte løpet.
VM i landhockey for menn 2010
VM i landhockey for menn 2010 (verdensmesterskapet i landhockey for menn) ble arrangert i New Delhi i India i 2010.
VM i landhockey for menn 2006
VM i landhockey for menn 2006 (verdensmesterskapet i landhockey for menn) ble arrangert i Mönchengladbach i Tyskland i 2006.
Tønnerull
En tønnerull er en manøver hvor et stivt legeme gjør en komplett rotasjon rundt sin langsgående akse (rulling) og laterale akse (slingring), slik at det følger en heliksformet bane og ender opp med å peke i omtrent sin opprinnelige retning.
Den edle åttedelte veien
Alle åtte delene av veien begynner med ordet «korrekt», som er en oversettelse av sanskritordet samyañc og paliordet sammā: Korrekt syn (samyakdṛuṣṭi), korrekt intensjon (samyaksaṃkalpa), korrekt tale (samyagvāc), korrekt handling (samyak-karmānta), korrekt levevis (samyagājīva), korrekt bestrebelse (samyagvyāyāma), korrekt oppmerksomhet (samyaksmṛti) og korrekt konsentrasjon (samyaksamādhi). Ordet samyañc kan også oversettes med «fullkommen», «koherens», «perfekt», «ideell», «sunn», «vis» og «dyktig». I den tidligste buddhismen var de to siste delene av veien, meditasjon (dhyāna) og samādhi, kjernen i den soteriologiske praksis. Innenfor senere retninger av buddhismen ble innsikt eller visdom (prajñā) det sentrale soteriologiske instrument, noe som ga en annerledes oppfatning av veiens struktur.
Tønnerull
Det er vanligvis utført som en aerobatisk luftmanøver med et fly. Manøveren har blitt beskrevet som en kombinasjon av en loop og en rull. g-kreftene holdes positive (men ikke konstante) på fartøyet gjennom manøvreren, vanligvis mellom 2 og 3g, og ikke mindre enn 0,5g. Tønnerullen forveksles ofte med balanseror-rull.
Hamer
Hamer, eller hamar, er en folkegruppe fra Omodalen i Etiopia.
Den edle åttedelte veien
Theravādaskolen lærer at veien leder til utviklingstadiet arhat («den verdige»), en som ikke kommer tilbake (reinkarneres). Skolen oppsummerer også veien i form av prajñā (visdom, del 1-2), sīla (etisk oppførsel, del 3-5) og samādhi (del 6-8). Mahāyānaskolene på sin side oppfatter arhat-idealet nærmest som egoistisk, og setter det opp i mot veien til en bodhisattva som arbeider for å realisere buddhanaturen i alle levende vesener.
Hamer
Demografi
Ifølge en folketelling som ble gjort i Etiopia i 2003 var det 46,532 personer som tilhørte hamerfolket i 2003, hvorav 10,000 var bosatt i urbane strøk. I folketellingen som ble gjort i 1994 ble det registrert 42,838 personer som talte hamer-språket, og 42,448 personer som selv regnet seg som tilhørende hamer-folket. Dette utgjorde om lag 0,1 % av den totale etiopiske befolkningen.
Den edle åttedelte veien
I buddhistisk symbolikk er den edle åttedelte veien ofte representert ved hjelp av dharmachakra – «dharmas eller lovens hjul», og de åtte eikene representerer veiens åtte elementer.
Opprinnelse
Ifølge pāḷikanonen til Theravāda, såvel som enkelte āgamas i den kinesiske buddhistiske kanon, ble den edle åttedelte veien gjenoppdaget av Gautama Buddha under hans søken etter opplysning. Skriftene forteller om en gammel vei som hadde blitt fulgt og praktisert av alle tidligere tiders Buddhaer, og som førte til selvoppvåkning og frigjørelse. I Nagara sutta, som er en del av majjhimanikaya («de mellomlange avhandlinger») i sutta pitaka, brukes en lignelse om en reisende som vandrer gjennom en skog og oppdager en urgammel og forlatt by. Den reisende kunngjør sin oppdagelse for kongen, som sørger for å restaurere byen. Byen er symbolet på en urgammel vei, og dens restaurering symboliserer etableringen av buddhismen. Teksten legger følgende ord i munnen på Buddha:
En tilsvarende beskrivelse er å finne i Sarvāstivāda-skolens tekst Samyukta Agama i den kinesiske buddhistiske kanon.
Den edle åttedelte veien praktiseres forskjellig av ulike buddhistiske skoler. Avhengig av skole, kan den praktiseres i sin helhet, delvis eller i modifiserte former. Hver linje praktiserer den på en måte som er mest egnet for de studerende som tiltrekkes den aktuelle linje.
I tillegg finnes det alternative definisjoner av veien. Ekottara Āgama, som viser innflytelse fra dharmaguptaka og mahāsāṃghika, inneholder en beskrivelse av den edle åttedelte veien som divergerer fra pālikanonen.
Noter
<references group="lower-alpha"/>
Lee Han-bin
Lee Han-Bin (født 25. september 1988 i Seoul) er en koreansk skøyteløper som konkurrerer i kortbane.
Lee deltok på 1500 meter menn under Vinter-OL 2014 i Sotsji der han kom på 6.-plass.
Lina Flórez
Lina Marcela Flórez Valencia (født 2. november 1984 i Carepa i departementet Antioquia i Colombia) er en colombiansk friidrettsutøver som konkurrerer i hekkeløp. Hun representerte landet sitt under Sommer-OL 2012 i London, der hun ble utslått i de innledende rundene på 100 meter hekk.
Yuangyanghu kullkraftverk
Yuanyanghu kullkraftverk (鸳鸯湖电厂) er et kullkraftverk i provinsen Ningxia i det nordlige Kina. Det har en installert produksjonskapasitet på 1.320 MW, i to blokker av 660 MW hver.
Norsk Helikopterservice
Norsk Helikopterservice (NHS) var et luftfartsselskap som ble stiftet i 2009 av Babcock International. Det opererte på det norske offshoremarkedet.
Selskapet hadde hovedkontor på Sola og opererte Sikorsky S-92A. Flygingene foregikk hovedsakelig fra Sola, og i en periode, i en wet-lease kontrakt for Bond Offshore Helicopters, også fra Aberdeen. Daglig leder var Bjørn Veum Seljevold.
Selskapets lisens ble suspendert 28.6.2017 på grunn av at det ikke tilfredsstilte de økonomiske kravene for å ha en lisens. Eiere da var Canadiske HNZ Group og Veum AS.
Hedda Giertsen
Hedda Giertsen (født 1947) er en norsk kriminolog og professor emerita ved Institutt for kriminologi og rettssosiologi ved Det juridiske fakultet ved Universitetet i Oslo. Hun har bl.a. forsket på rusproblemer, fattigdomstematikk og etniske minoriteter som tatere. Giertsen var gift med kriminologen Nils Christie.
Bashkim Fino
Bashkim Fino (født 12. oktober 1962 i Gjirokastër i Albania, død 29. mars 2021 i Tirana) var en albansk politiker som var Albanias statsminister fra mars til juli 1997.
Den 11. mars 1997 utnevnte Albanias president Sali Berisha Fino, som var medlem av opposisjonspartiet Albanias sosialistiske parti, til statsminister som leder for en samlingsregjering som skulle gjenopprette stabiliteten i landet etter opprøret som fulgte i kjølvannet av sammenbruddet av pyramidesvindelen i slutten av 1996, da regjeringen hadde mistet kontroll over store deler av landet.
Fino var statsminister under parlamentsvalget i 1997, hvor sosialistpartiet vant et stort flertall, innen han trådte tilbake og ble etterfulgt av partilederen, Fatos Nano. Han fortsatte i toppolitikken, både som visestatsminister og senere som minister. Til sist var han medlem av den folkevalgte forsamlingen som representant fra valgkrets i distriktet Korçë. Fino underviste dessuten ved Det albanske sosialistpartis politiske akademi.
Fino døde den 29. mars 2021 i Tirana, av covid-19, i en alder av 59 år.
Robert F. Kennedy jr.
Robert Francis Kennedy jr. (født 17. januar 1954) er en amerikansk advokat, radiovert, forfatter og miljøvernaktivist. Han er sønn av tidligere justisminister Robert F. Kennedy og nevø av tidligere president John F. Kennedy.
Kennedy er styreleder i Waterkeeper Alliance, en ideell grasrotorganisasjon som kjemper for å beskytte og forbedre vanntilgang over hele verden. Han har skrevet tre politiske bøker og to barnebøker.
Kennedy mener i strid med vitenskapelig konsensus at kvikksølvforbindelsen thimerosal i vaksiner utgjør alvorlig helsefare. I 2005 skrev han en artikkel i magasinet Rolling Stone der han hevdet en statlig konspirasjon om å dekke over forbindelsen mellom thiomersal og autisme. Etter at en rekke faktiske feil i artikkelen ble påpekt, ble den trukket tilbake i sin helhet i 2011. I januar 2017 opplyste Kennedy at han var blitt spurt av påtroppende president Donald Trump om å lede en kommisjon som skulle granske sikkerheten ved vaksiner. Påstanden har imidlertid blitt tilbakevist av Trump-regjeringen.
Kennedy lider av spasmodisk dysfoni, hvilket påvirker stemmen hans.
I 2016 grunnla Kennedy organisasjonen World Mercury Project som han senere omdøpte til Children's Health Defense. Organisasjonen forfekter at alle former for vaksine er skadelig.
I 2021 rapporterte organisasjonen Center for Countering Digital Hate (CCDH) om at tolv personer sto for to tredjedeler av spredning av konspirasjonsteorier om vaksiner i sosiale medier. Kennedy var blant disse tolv som de kalte «disinformation dozen».
Andreas Granqvist
Klubbkarriere
Granqvist begynte sin fotballkarriere hos sin lokale klubb Påarps GIF før han i 2004 meldte overgang til Helsingborgs IF, hvor han fikk sin seriedebut i Allsvenskan samme år. I 2006 hadde han etablert seg på førstelaget og fått vervet som lagkaptein. I 2006 vant Helsingborgs IF den Svenska Cupen med 2–0 over Gefle IF, hvor Granqvist var kaptein og hvor laget bestod av blant andre storspillere som Henrik Larsson, Andreas Jakobsson og Daniel Andersson.
Wigan
I januar 2007 ble Granqvist lånt ut til den engelske klubben Wigan Athletic FC, og etter å ha oppholdt seg i klubben ut vårsesongen signerte han for Wigan på permanent basis sommeren 2007, hvor han skrev under en toårskontrakt på en overgangssum verdt angivelig £750 000 pund. Granqvist spilte deretter tolv kamper i første halvdel av 2007/2008-sesongen, men klarte ikke å etablere seg på førstelaget og ble følgelig lånt tilbake til moderklubben Helsingborgs IF fra mars til juni 2008.
Groningen
Etter å ha returnert til England fra sitt låneopphold ble han solgt fra Wigan til den nederlandske klubben FC Groningen, hvor han skrev under på en fireårskontrakt på en overgangssum verdt £600 000 pund. Hos Groningen fikk han spilletid og etablerte seg på førstelaget, og i 2009/2010-sesongen ble han kåret til årets spiller i Groningen av klubbens tilhengere. I 2010/2011-sesongen ble han også utnevnt til lagkaptein, og ledet klubben bestående av flere svenske spillere som Fredrik Stenman, Marcus Berg og Petter Andersson.
Genoa
Den 15. juni 2011 ble Granqvist solgt til den italienske klubben Genoa CFC på en overgangssum verdt to millioner euro og at han hadde skrevet under på en fireårskontrakt for klubben. I hans første sesong for Genoa spilte han 28 seriekamper og scoret ett mål.
Krasnodar
Den 16. august 2013 meldte Granqvist overgang fra Genoa til den russiske klubben FK Krasnodar på en overgangssum verdt 46 millioner svenske kroner, noe som gjorde han til den nest dyreste svenske forsvarsspilleren noensinne etter Patrik Anderssons overgang i 2001.
19. mai 2016 skrev han under en ny kontrakt med Krasnodar til 30. juni 2018.
Landslagskarriere
Granqvist fikk sin landslagsdebut for i en vennskapskamp mot  den 23. januar 2006 (0–0). Hans første scoring for Sverige kom i kampen mot den 7. september 2010 (6–0), da han kom inn som innbytter for en utvist Olof Mellberg. Han ble tatt ut i den svenske troppen til EM i fotball 2008, hvor han var ubrukt reserve og ikke fikk spille noen av Sveriges gruppespillkamper. Granqvist ble på nytt tatt ut til EM i fotball 2012 av landslagstrener Erik Hamrén.
Han ble tatt ut i s EM-tropp til EM i Frankrike 2016.
Han ble tatt ut i s tropp til VM i fotball 2018 i Russland.
Han ble tatt ut i s EM-tropp til EM i fotball 2021.
Saab Skeldar
Saab Skeldar er en drone i form av et helikopter utviklet av det svenske selskapet Saab AB. Den første prototypen ble basert på UAV-helikopteren APID 55 fra CybAero AB. Den andre prototypen som fikk navnet Skeldar V-150 var en for det meste ny konstrukdjon som ble anvendt for fortsatt utvikling av UAV-systemet Skeldar. Utvikklingen ledet så frem til en helt omkonstruert farkost som fikk navnet Skeldar V-200.
Skeldar V-200 benyttes både militært og sivilt, for eksempel til spaning og overvåkning.
Med det autonome systemet og den markedstasjon som Saab utviklet er Skeldar et av markedets mest lettanvendte systemer. Start og landing skjer ved et knappetrykk. Flyvning og styring av sensorene skjer ved klikkning i kartwr med hjwlp av såkalt point-and-fly og point-and-look. Systemet er utviklet for å kunne kontrollere hvilken som helst type av type av UAV.
I slutket av 2015 gikk UMS og Saab sammen og dannet UMS Skeldar Sweden.
Ski-VM 2011 – 4 × 5 km stafett kvinner
Kvinnenes 4 x 5 kilometer stafett under Ski-VM 2011 i Oslo ble holdt 3. mars 2011 kl. 1400. Fire utøvere fra samme nasjon gikk en løype på 5 km. De to første på laget gikk i klassisk stil og de to siste på laget gikk i fristil = 4 x 5 km.
Mestere ble Norge, og laget besto av de samme utøverne som ble olympiske mestere i Vancouver 2010 (Vibeke Skofterud, Therese Johaug, Kristin Størmer Steira og Marit Bjørgen). På 2.-plass og 3.-plass fulgte henholdsvis Sveriges lag med Ida Ingemarsdotter, Anna Haag, Britta Norgren og Charlotte Kalla foran Finlands lag med Pirjo Muranen, Aino-Kaisa Saarinen, Riitta-Liisa Roponen og Krista Lähteenmäki.
Finlands lag bestående av Pirjo Muranen, Virpi Kuitunen, Riitta-Liisa Roponen og Aino-Kaisa Saarinen var regjerende verdensmestere fra Liberec i 2009, mens Norges lag bestående av Vibeke Skofterud, Therese Johaug, Kristin Størmer Steira og Marit Bjørgen var regjerende olympiske mestere fra Vinter-OL 2010 i Vancouver.
Sin Da-woon
Sin Da-Woon (født 5. mars 1993 i Seoul) er en koreansk skøyteløper som konkurrerer i kortbane.
Sin vant VM-gull på 1000 meter , 1500 meter og sammenlagt under VM i Debrecen i 2013.
Sin deltok på 1500 meter menn under Vinter-OL 2014 i Sotsji der han ble nr. 10 (3.-plass i B-finalen).
NFL-sluttspillet i 2020–21
NFL-sluttspillet i 2020–21 var sluttspillturneringen for -sesongen som begynte 9. januar 2021 og konkluderte med Super Bowl LV den 7. februar i Raymond James Stadium i Tampa i Florida, hvor Tampa Bay Buccaneers slo Kansas City Chiefs 31–9. Det var den første gangen et lag spilte et Super Bowl i sitt eget stadion, etter at Tampa Bay Buccaneers nådde tittelkampen etter tre borteseiere på rad i sluttspillet.
Ligaen utvidet sluttspillet fra 12 til 14 lag, la til et tredje wildcard-lag fra hver conference for første gang siden 2001-sesongen, og valgte å kun tildele første seed i hver conference en bye i første runde. Wildcardrunden ble utvidet fra to til tre kamper per dag.
TV-dekning
Alle sluttspillkampene ble sendt på riksdekkende TV i USA.
CBS og NBC fikk rettighetene til de to nye kampene i wildcardrunden. Dekningen av resten av kampene i runden forble i stor grad det samme, ESPN produserte dekning for én av kampene og sendte den også på BAC; CBS, NBC og Fox sendte en av de tre gjenværende kampene hver. CBS fikk også rettighetene til å dekke en andre wildcard-kamp i AFC.
CBS hadde alternativ dekning av sin wildcardkamp på søsternettverket Nickelodeon som var rettet mot et yngre publikum, med kommentatorene Noah Eagle (sønn av CBS' kommentator Ian Eagle) og Gabrielle Nevaeh Green og Lex Lumpkin fra All That. Under sendingen ble regler forklart (med Iain Armitage i rollen som Sheldon Cooper fra CBS-serien Young Sheldon som dukket opp på skjermen for å forklare straffer) og det ble utformet en skreddersydd grafikkpakke med utvidet virkelighetseffekter. Sendingen fikk positive tilbakemeldinger fra seere på sosiale medier og fra andre kommentatorer, inkludert de som jobbet for andre nettverk, for å ha introdusert idretten til barn og unge som kanskje aldri hadde sett en kamp før.
Fox hadde eksklusive rettigheter til dekning av begge divisjonskampene i NFC samt NFC Championship Game. Dekning av divisjonskampene i AFC var delt mellom CBS og NBC. CBS hadde rettighetene til dekning av AFC Championship Game og Super Bowl.
NBCs Mike Tirico og CBS' Tony Romo måtte delta virtuelt i wildcardrunden etter å ikke ha bestått sine nettverks protokoller for COVID-19. Romo var tilbake i divisjonsrunden.
Antón García Abril
Antón García Abril (fra 19. mai 1933 i Teruel i Spania; død 17. mars 2021 i Madrid ) var en spansk komponist og musikkpedagog.
Liv og virke
García Abril studerte fra 1952 til 1955 ved Konservatoriet i Madrid under Julio Gomez og Francisco Cales, deretter ved Accademia Chigiana i Siena komposisjon under Vito Frazzi, orkesterledelse under Paul van Kempen og filmmusikk under Angelo Francesco Lavagnino. Fra 1964 fortsatte han sin utdannelse ved Accademia di Santa Cecilia i Roma under Goffredo Petrassi.
Med Luis de Pablo og Cristóbal Halffter representerte han Spania ved den 39. internasjonale festival arrangert av International Society for Contemporary Music. Fra 1974 til 2003 innehadde han lærestolen for komposisjon ved Real Conservatorio Superior de Música de Madrid. I 1982 ble han medlem av Real Academia de Bellas Artes de San Fernando de Madrid, i 1995 korresponderende medlem av Academia de Nobles y Bellas Artes de San Luis de Zaragoza.
Ved siden av en opera, flere balletter, orkesterverker, kor- og kammermusikk komponerte García Abril filmmusikk, særlig for Mario Camus' og Pilar Miros filmer.
Han fikk en rekke utmerkelser, blant annet Premio Nacional de Música (1993), flere priser fra Sociedad General de Autores y Editores y la Asociación de Intérpretes y Ejecutantes, og byen Madrids kulturpris (2007).
Musikk for filmer og fjernsynsserier
Mellom 1956 og 1994skrev han over 150 komopsisjoner for spillefilmer og for fjernsyn, blant annet for:
Otto Liebing
Liebing vant en olympisk bronsemedalje i roing under OL 1912 i Stockholm. Han var med på den tyske båten, med mannskap fra roklubben Berliner Ruderverein von 1876, som kom på tredjeplass i rokonkurransen for åttere. De tapte semifinalen til den britiske båten med mannskap fra Leander Club som siden vant finalen over New College en annen britisk åtter.
Totalt deltok elleve båter fra åtte nasjoner og konkurransen ble avholdt i perioden 17 til 19. juli 1912. Deltakerne på Berlins åtter var Otto Liebing, Max Bröske, Max Vetter, Willi Bartholomae, Fritz Bartholomae, Werner Dehn, Rudolf Reichelt, Hans Matthiae og Kurt Runge (styrmann).
Filosofiåret 1575
Filosofiåret 1575 er en oversikt over hendelser, utgivelser og personer med tilknytning til filosofi i 1575.
NM i rulleskiskyting 2022
Norgesmesterskapet i rulleskiskyting 2022 ble arrangert 17. og 18. september 2022 på Gautefall i Drangedal av Drangedal Idrettslag.
Max Bröske
Bröske vant en olympisk bronsemedalje i roing under OL 1912 i Stockholm. Han var med på den tyske båten, med mannskap fra roklubben Berliner Ruderverein von 1876, som kom på tredjeplass i rokonkurransen for åttere. De tapte semifinalen til den britiske båten med mannskap fra Leander Club som siden vant finalen over New College en annen britisk åtter.
Totalt deltok elleve båter fra åtte nasjoner og konkurransen ble avholdt i perioden 17 til 19. juli 1912. Deltakerne på Berlins åtter var Otto Liebing, Max Bröske, Max Vetter, Willi Bartholomae, Fritz Bartholomae, Werner Dehn, Rudolf Reichelt, Hans Matthiae og Kurt Runge (styrmann).
Xixia kullkraftverk
Xixia kullkraftverk (西夏热电厂) er et kullkraftverk i bydistriktet Xixia, en del av byprefekturet Yinchuan i provinsen Ningxia i det nordlige Kina. Det har en installert produksjonskapasitet på 1.060 MW, i to blokker av 330 MW hver, og to blokker på 200 MW hver.
Thomas E. Dewey
Thomas Edmund Dewey (1902–1971) var en amerikansk republikansk politiker. Han var New Yorks guvernør fra 1943 til 1954. Dewey ble regnet som en leder for det moderate og internasjonalistiske «østkyst-establishmentet» innen Det republikanske parti. Han var republikanernes presidentkandidat i 1944 og 1948, men tapte for demokratene Franklin D. Roosevelt og Harry S. Truman. Dewey spilte en sentral rolle i å få general Dwight D. Eisenhower nominert som presidentkandidat i 1952. Han medvirket også til å få Richard Nixon nominert som visepresidentkandidat.
Bakgrunn
Han gikk college ved University of Michigan og studerte deretter jus ved Columbia Law School, der han ble uteksaminert i 1925. Han var med i en sanggruppe og hadde en vakker barytonstemme. Han vant dessuten en nasjonal sangkonkurranse. Han vurderte å satse på en profesjonell sangkarrière, men etter halsproblemer forsonte han seg med at en slik satsing ville være risikabel. Han begynte derfor å jobbe som advokat.
Han flyttet senere til New York sammen med sin familie (han giftet seg med texaneren Frances Hutt i 1928) og bosatte seg i landlige omgivelser der, mens han jobbet i New York City. Dewey bodde på den store gården Dapplemere fra 1938 til sin død.
Guvernør
Dewey forsøkte å bli guvernør i New York for første gang i 1938, 36 år gammel, men tapte mot den sittende guvernøren, Herbert Lehman, Franklin D. Roosevelts etterfølger. I 1942 ble han valgt til guvernør i et stort valgskred, hvor han vant med en margin på 16 prosent. Han ble gjenvalgt med en av de største marginene i statens historie i 1946.
Som guvernør var Dewey godt likt og sørget blant annet for skattekutt, dobling av offentlig finansiering av utdanning, økte lønninger for offentlige ansatte og redusert statsgjeld med over 100 000 dollar. Dessuten innførte han den første loven i hele USA som forbød rasediskriminering i arbeidslivet. Han var også en stor tilhenger av dødsstraff, og i løpet av hans tid som guvernør ble over 90 personer henrettet i den elektrisk stol, derav to kvinner.
Presidentkandidat
Dewey var presidentkandidat første gang i 1940, men tapte mot Wendell Willkie i kampen om å sikre Republikanernes nominasjon.
Deewy ble nominert som Det republikanske partis presidentkandidat i 1944, men tapte mot den sittende president Roosevelt. Han ble imidlertid den kandidaten som vant flest stemmer av de som stilte til valg mot Roosevelt, med 46 prosents oppslutning. Dewey var den yngste som noen gang hadde blitt nominert som republikansk presidentkandidat, 42 år gammel.
I 1948 hadde visepresident Harry S. Truman vært president siden Roosevelts død i 1945, og Dewey ble nok en gang nominert som Det republikanske partis kandidat. Deweys seier over Truman ble spådd lenge i forveien, og det ble et stort sjokk da Dewey faktisk hadde tapt valget. Dewey skriver seg dermed inn i historien som den eneste republikanske presidentkandidaten som har stilt til to valg og tapt begge.
Max Vetter
Max Vetter (født 17. mars 1892, død ukjent) var en tysk roer som deltok i de olympiske leker 1912 i Stockholm.
Vetter vant en olympisk bronsemedalje i roing under OL 1912 i Stockholm. Han var med på den tyske båten, med mannskap fra roklubben Berliner Ruderverein von 1876, som kom på tredjeplass i rokonkurransen for åttere. De tapte semifinalen til den britiske båten med mannskap fra Leander Club som siden vant finalen over New College en annen britisk åtter.
Totalt deltok elleve båter fra åtte nasjoner og konkurransen ble avholdt i perioden 17 til 19. juli 1912. Deltakerne på Berlins åtter var Otto Liebing, Max Bröske, Max Vetter, Willi Bartholomae, Fritz Bartholomae, Werner Dehn, Rudolf Reichelt, Hans Matthiae og Kurt Runge som styrmann.
Pakistan under Samveldelekene 2022
Pakistan deltar under Samveldelekene 2022 fra 28. juli til 8. august 2022 i Birmingham, England. Det er 14. gangen Pakistan deltar under samveldelekene.
Bryteren Muhammad Inam og cricketspilleren Bismah Maroof var landets flaggbærere under åpningen av lekene.
Eupackardia calleta
Levevis
Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand.
Utbredelse
Arten er utbredt i Guatemala, Mexico og det sørvestlige USA.
Balmer-serie
Balmer-serien består av spektrallinjer i det synlige emisjonsspekter fra hydrogen. Serien har fått navnet etter Johann Balmer som var en sveitsisk matematiker og fysiker. De fire mest synlige linjer har bølgelengder 410 nm, 434 nm, 486 nm og 656 nm. Denne siste linjen kalles H-alfa eller Hα.
Balmer fant en enkel formel som ga nøyaktig disse numeriske verdiene. Senere ble denne forklart ved Bohrs atommodell og kvantemekanikk. Bølgelengdene skyldes overganger fra energinivå i atomet til det nest laveste nivået med hovedkvantetall n = 2. Alle bølgelengdene i serien er gitt ved Bohrs formel
Sander Ringberg
Sander Finjord Ringberg (født 12. august 1999) er en norsk fotballspiller som spiller for Hønefoss.
I desember 2019 signerte en treårskontrakt med Sandnes Ulf. I desember 2022 opplyste klubben at Ringberg hadde takket nei til kontraktsforlengelse.
Stinker Point
Stinker Point er et nes 7 km sør for Table Bay på vestkysten av Elefantøya i den antarktiske øygruppen Sør-Shetlandsøyene. Det ble kartlagt av U.K. Joint Services Expedition til Elefantøya, 1970–71, og oppkalt opp etter kjempestormfuglen (Macronectes giganteus) som hekker her. «Stinker» var et navn sjømennene benyttet om denne fuglen.
Australia under VM i friidrett 2017
Australia deltok med 61 utøvere under VM i friidrett 2017 (utendørs) fra 5. august til 13. august 2017 i London i Storbritannia. Dette var 18 flere enn i 2015.
Yinglite Chem kullkraftverk
Yinglite Chem kullkraftverk (英力特化工有限公司热电厂) er et kullkraftverk i den autonome provinsen Ningxia i det nordlige Kina. Det har en installert produksjonskapasitet på 600 MW, i to blokker av 300 MW hver.
Australia under VM i friidrett 2017
Tre ganger VM-medaljevinner i kappgang, Jared Tallent, måtte trekke seg fra VM på grunn av skade. Sally Pearson, som hadde fått det meste av 2015- og 2016-sesongen ødelagt på grunn av skader, vant Australias eneste gullmedalje i VM, på 100 meter hekk.
Yinglite Chem kullkraftverk
Anlegget er en del av et kompleks for kjemisk industri-produksjon.
Hasle/Ise Salongskytterlag
Hasle/Ise Salongskytterlag (HISSL) er et skytterlag med tilhørighet i bydelene Hasle og Ise i Sarpsborg kommune i Østfold. Laget ble stiftet 1. juni 1997, ved en sammenslåing av de to lagene Hasle Salongskytterlag og Ise Miniatyrskytterlag.
Det eldste av lagene, Ise Miniatyrskytterlag, ble stiftet 20. november 1927. Lagets første formann var Sigurd Thue. Han ble etterfulgt av Godtfred Haakafoss, som var formann i 60 år, fra 1934 til 1994. Laget holdt til i lokalet Varden på Ise, hvor det var en 15-metersbane med 6 standplasser. En 50-metersbane med 15 standplasser ble i 1965 bygget ved Sikkeland på Ise. På denne banen er det senere blant annet blitt arrangert norgesmesterskap 2 ganger. Skytterlaget fikk i 1980 bygget en 10-meters luftgeværbane i kjelleren i rådhuset til tidligere Skjeberg kommune. I 1995 var det slutt på skytingen i Varden, ettersom både lokalet og baneforholdene ikke lenger tilfredsstilte kravene som nå ble stilt. I de 2 årene fram til sammenslåingen var laget derfor uten egen 15-metersbane.
Hasle Salongskytterlag ble stiftet 18. februar 1967. Laget hadde 25 medlemmer fra starten, og deres første formann var Robert Lilleborgen. Laget holdt de første 5 årene til i en brakke ved Hasle trafo. Skytterhuset sto ferdig i 1972, og det er senere blitt påbygget flere ganger. Det rommer i dag en bane med 6 standplasser og skivetrekk.
Det har vært lagt stor vekt på rekrutteringen, og laget har hatt en av fylkets største ungdomsgrupper gjennom mange år.
Ivan Sarajishvili
Etter fullførte jusstudier ved Det statlige universitetet i hjembyen Tbilisi i Georgia, flyttet han til Norge. Han tok kantorutdanning ved Norges musikkhøgskole (NMH) og var deretter stipendiat ved Hochschule der Künste i Berlin. Etter hovedfagsstudium ved NMH og solistklasse ved Det kgl. Danske Musikkonservatorium, hadde han debutkonsert på både orgel og cembalo i Oslo domkirke 29. mars 2006.
Sarajishvili har holdt konserter i Norden, Tyskland, Ungarn, Polen, Tsjekkia, Russland, Spania og Italia. Han har hatt flere kantor- og organiststillinger i Tbilisi, Berlin, Oslo, Hadeland og er fra 2007 domorganist i Stavanger domkirke.
Dagen er din
Dagen er din kan sikte til:
Exocentrus
Exocentrus er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Stort sett middelsstore, brun- eller gråaktige trebukker. Antennene er ofte svært lange, særlig hos hannene. Pronotum er nærmest tønneformet med en liten pigg litt bakenfor midten av siden. Karakteristisk for denne slekten er at oversiden har spredte, lange, oppstående hår.
Levevis
Larvene lever i død ved.
Utbredelse
Slekten er utbredt over hele den Gamle verden, men mangler i Amerika.
Eksterne lenker
[https://web.archive.org/web/20071026035842/http://www.uochb.cas.cz/~natur/cerambyx/ Hoskovec, M. og Rezek, M. Cerambycidae. Longicorn Beetles of the West Palaearctic Region]. Stort fotogalleri med bilder av ca. 600 arter.
Roald Erik Knoph
Roald Erik Knoph (født 13. april 1931, død 12. januar 2001) var en norsk lærer, diplomat og ambassadør.
Etter lærerutdannelse ble han siviløkonom fra Norges Handelshøyskole i 1956. Derpå jobbet han innen salg og personal hos oljeselskapet ESSO og som overlærer i språkfag ved Oslo yrkesskole. Han startet i utenrikstjenesten i 1960 og var en del i media under Treholt-saken. Han gikk av med pensjon i 1999.
Around and Around (album)
Around and Around er det første samlealbumet fra The Rolling Stones. Det ble utgitt i november 1964 i Vest-Tyskland. Det består kun av sanger innpilt det første året Stones hadde platekontrakt, og overlapper ikke med noen britiske/europeiske studioalbum.
Åtte av de tolv sporene hadde nylig vært utgitt på EP-ene The Rolling Stones og Five by Five i Storbritannia, pluss tre singler og en B-side. Syv av de tolv sporene var utgitt på det amerikanske albumet 12 X 5 et par uker tidligere.
«It's All Over Now» og «Not Fade Away» ble nøyaktig to år senere utgitt på britiske  Big Hits, og «You Better Move On» på Through The Past, Darkly i 1969.
Det unike ved denne samlingen var den lange versjonen av «2120 South Michigan Avenue» som var utilgjengelig andre steder frem til 2002, da den ble tilgjengelig på 12 X 5. Nå er den bare unik, fordi den er i mono.
Park Se-yeong
Park Se-yeong (født 26. juli 1993 i Seoul) er en koreansk skøyteløper som konkurrerer i kortbane.
Around and Around (album)
Around and Around nådde 4.-plass på den tyske albumlisten i 1964
Park Se-yeong
Park deltok på 1500 meter menn under Vinter-OL 2014 i Sotsji der han ble nr. 13 (disket i B-finalen).
Familie
Hans eldre søstre, som begge konkurrerer på skøyter Park Seung-ju (født 1990, konkurrerer i hurtigløp) og Park Seung-hi (født 1992, konkurrerer i kortbaneløp) deltok også under Vinter-OL 2014 i Sotsji. Seung-hi ble olympisk mester i Sotsji og er flere ganger verdensmester i kortbaneløp. Seung-hi deltar også i hurtigløp og var med i enkeltdistanse-VM 2015 i Heerenveen, Nederland. Hans andre søster, Seung-ju deltok under Sprint-VM 2014 i Nagano, Japan.
Around and Around (album)
Sporliste
Alle sanger er skrevet av Mick Jagger og Keith Richards, med mindre noe annet er oppgitt.
Agentbehandling
Agentbehandling i etterretningsorganisasjoner er forvaltning av såkalte agenter (hemmelige agenter operatører eller spioner i vanlig språkbruk), primær-agenter, og agent-nettverk (kalt aktiva eller «assets») av etterretningsoffiserer - vanligvis kjente som føringsoffiserer.
Menneskebasert etterretning
Et hovedformål med etterretningsorganisasjoner er å trenge inn i et mål med en agent, eller et nettverk av agenter. Slike agenter kan enten infiltrere målet, eller rekrutteres "på plass". Føringsoffiserer er høyt utdannet tilsatte ved etterretnings-organisasjoner som styrer agenter og agent-nettverk. Etterretninger som stammer fra slike menneskelige kilder er kjent som HUMINT.
Noen ganger er agent-behandling gjort indirekte, gjennom «primæragenter» som fungerer som avløsere (proxies) for føringsoffiserer. Det er for eksempel ikke uvanlig for en føringsoffiser å behandle en rekke primæragenter, som i sin tur håndterer agent-nettverk, som igjen er organisert i såkalte celler.
Føringsoffiser
En føringsoffiser er en etterretningsoffiser som er en utdannet spesialist i forvaltningen av agenter og agent-nettverk. Jobben er å administrere agenter og menneskelige etterretningsnettverk. Saksbehandlerne vil oppdage potensielle agenter, rekruttere dem og sette dem i drift. Føringsoffiserer må sette et fokus som gjør det mulig for agenten å tilegne seg nødvendig informasjon.
Agenter, spotting, og rekruttering
Agenter kan være kjent med situasjonen de skal inn i eller helt uvitende om denne, og i noen tilfeller, også uvillige. Agenter arbeider som regel under ledelse av en primær-agent eller en føringsoffiser. Når agenter jobber alene, og ikke er medlemmer av en agent-nettverk, er de såkalte "singletons'" (som for eksempel Selmer Nilsen).
Identifisering av potensielle agenter er kalt "agent spotting" (også kalt "talentspotting"). Å identifisere potensielle agenter og undersøkelse av detaljene i deres personlige og profesjonelle liv, innebærer detaljert verifisering av deres bona fides. Slike aktiviteter kan være å avdekke personlige detaljer som lar potensielle agenter bli sårbare for utpressing, utbytting, eller andre motivasjoner, slik som seksuelle tilnærminger. Tilnærminger til potensielle agenter kan være kjedelig og kreve lang tid før en kan nærme seg rekruttering.
Trening
Agent-trening omfatter ofte teknikker for HUMINT-disipliner som hemmelig kommunikasjon, inkludert kryptering, benyttelse av engangsnøkkel, og opplegg med døde postkasser. Andre element av HUMINT-disipliner inkluderer elisitering, overvåkning og kontraovervåkning, fotografering og montering av utstyr for lydopptak, sensorer, eller radiosendere. Føringsoffiserer kan øve agenter, en om gangen, i isolasjon, og kan inkludere bare de elementene av HUMINT-disipliner som er nødvendig å trenge inn på det planlagte målet. Føringsoffiserer vil også lære dem hvordan agenter kan utvikle dekke for status, og dekke for handling, som betyr hvordan en kan etablere et troverdig påskudd for å være til stedes der og da og hvorfor en holder på med slik adferd mens en er engasjert i uvanlige aktiviteter. En godt opplært og kompetent agent kan utføre sine hemmelige oppgaver mens han er under intens overvåking, og likevel unngå deteksjon. En mer avansert agent-trening kan inkludere motstand mot avhør.
DNA-metylering
DNA-metylering er den biokjemiske prosessen hvor en metylgruppe blir lagt til et DNA molekyl. Metylgruppen vil kunne endre hvordan DNA kommer til uttrykk, og dermed hvordan gener uttrykkes, uten at selve DNA-sekvensen blir endret. I pattedyr involverer mekanismen for DNA-metylering overføringen av en metylgruppe til C5-posisjonen av basen cytosin for å danne 5-metylcytosin (5mC). DNA-metylering er involvert i en rekke biologiske prosesser, blant annet reguleringen av genuttrykk, genomisk imprinting og deaktivering av X-kromosom. Den genetiske informasjonen imprintet i genene blir epigenetisk merket gjennom gametogenesen og videre overført til avkommet på en arvelig måte. All DNA-metylering katalyseres av en gruppe enzymer kalt DNA-metyltransferaser (DNMTs), som er essensielle for etableringen av DNA-metyleringsmønstre i fosterutviklingen og videre gjennom livet. Forstyrrelse i DNA-metylering, og funksjonen til DNMTs, er assosiert med ulike typer sykdomsutvikling. DNA-metylering er en del av en større studie kalt epigenetikk, og er hittil den mest studerte epigenetiske mekanismen. Andre epigenetiske mekanismer er histonmodifisering og ulike mekanismer tilknyttet mikro-RNA. Alle disse mekanismene utgjør en viktig rolle i pakkingen av DNA i cellekjernen, samt reguleringen av hvordan cellens gener kommer til uttrykk.